Борисов пред ООН: Време е за действия

Гешев: В момента прокуратурата отново трябва да отстоява своята независимост

Д ете на 9 години – чуждестранен гражданин, е новият случай на коронавирус в страната. То вероятно е заразено от чичо си - англичанин, бил в контакт със сестра си в Англия, която е болна от Ковид-19. Мъжът, както и детето, са на почивка в България. То е почти без симптоми.

Това съобщи председателят на Националния оперативен щаб ген. Венцислав Мутафчийски.

Нови случаи на COVID-19 в България, заразените вече са 51

До този момент заразените от новия коронавирус в България бяха 51, в 4 града - София, Плевен, Габрово и Варна.

Болното дете, според д-р Мутафчийски, е пример за безотговорно поведение, като „българските хотели и туристически фирми в стремежа си да запазят бизнеса приемат хора, които са абсолютно безотговорни”.

Още десет души посетители е имало в хотела със заразеното дете от Англия в хотела в Банско. В петък там са пристигнали петима английски туристи - двама възрастни и три деца.

Вчера полицията в града е научила, че чичото на заразеното дете е имал контакт със заразената си от коронавирус сестра в Лондон.

На петимата веднага са взети проби, като четири са отрицателни, а една е положителна - на 9-годишното дете.

Нито то, нито останалите четирима имат клинични симптоми, но въпреки това са поставени под двуседмична карантина в хотелския комплекс.

В същия затворен комплекс е имало и още десет други посетители, които са пристигнали от Великобритания.

Към хотела в момента пътуват представители на Регионалната здравна инспекция, за да преценят какви мерки да бъдат приложени към гостите и персонала на хотела.

Ски зона Банско продължава да работи въпреки призивите на властите подобни обекти да бъдат временно затворени.

В момента общинското ръководство в Банско заседава извънредно и ще търси съдействието на прокуратурата, за да се установи каква е картината в апартаментните комплекси, повечето от които са собственост на чужди граждани.

Ски курортите се явяват като инкубатор за разпространение на коронавируса, тъй като ниските температури правят носоглътката по-уязвима за зарази, посочи д-р Мутафчийски.

Той отчете, че през последните дни има мобилизация на населението, във връзка с епидемията.

Българин заразен с коронавирус в Сингапур

„Щом се забележи тази мобилизация на обществото, ние няма да трябва да сме толкова твърди в изискванията си”, подчерта д-р Мутафчийски.

По думите му „строгите мерки дават резултат”. Той посочи за пример Китай и Южна Корея, където броят на новите случаи на Ковид-19 рязко намалява.

Сред болните от коронавируса в България, с повишено внимание лекарите следят жената, настанена в „Пирогов”, която отговаря на рисковия профил – на 80 години е, с прекаран инсулт. За момента тя е стабилна и не се налага интубация.

В болницата е приета и друга пациентка, гражданка на Северна Македония, която е била под карантина, но е изпаднала в паника.

Засега и среднотежките пациенти с Ковид-19 се приемат в болниците в страната, но тенденцията по света върви към лекуване само на тежките случаи, поясни д-р Мутафчийски.

По 1000 лв. на месец за всички медицински лица, борещи се с коронавируса

Той отличи три групи - такива, които са под карантина, но нямат симптоми, доказано болни под домашно лечение и тежко болни.

Доказано болните пациенти, които са под домашно лечение, трябва да стоят под карантина минимум 21 дни и след това излекуването е необходимо да се потвърди с проба, подчерта председателят на Националния оперативен щаб за коронавируса и посочи, че в Китай е регистриран случай, при който 37 дни след заразяването, човекът все още е бил преносител на Ковид-19.

Над 400 души са под карантина в цялата страна, като за спазването ѝ е следят и проверяват служителите на МВР. До този момент има образувани пет досъдебни производства срещу граждани за нарушаване на карантината в София.

Всичко за развитието на епидемията с коронавируса и извънредното положение четете ТУК

Светът е изправен пред изпитанието COVID-19. Само заедно можем да се справим с него. Борбата с вируса е отговорност на всеки от нас. Бъдете дисциплинирани и спазвайте препоръките на експертите. Погрижете се за себе си, за близките си и за околните.

Останете си вкъщи – пазете човешкия живот!

НОВА БРОУДКАСТИНГ ГРУП

ОТГОВОРНИ ЗАЕДНО

Следете ни навсякъде и по всяко време с мобилното приложение на Vesti.bg. Можете да го изтеглите от Google Play и AppStore.

За още любопитно съдържание от Vesti.bg последвайте страницата ни в Instagram.